1. EELNÕU
2. **KOHTLA-JÄRVE LINNAVOLIKOGU**
3. **O T S U S**
4. Kohtla-Järve . ............. 2022 nr ..

Kohtla-Järve Linnavolikogu esindaja volituste

lõpetamine Kohtla-Järve Järve Kooli hoolekogus

Vastavalt põhikooli- ja gümnaasiumiseaduse (edaspidi PGS) § 73 lõikele 2 kuuluvad põhikooli hoolekogusse kooli pidaja, õppenõukogu, vanemate, vilistlaste ning kooli toetavate organisatsioonide esindajad. Kohtla-Järve Linnavolikogu 30. jaanuari 2013. a määruse nr 156 „Kohtla-Järve linna munitsipaalkoolide hoolekogu moodustamise kord ja töökord“ § 7 kohaselt kooli pidaja esindajaks kooli hoolekogus on linnavolikogu esindaja, keda määratakse hoolekogusse linnavolikogu otsusega.

Kohtla-Järve Linnavolikogu 23. detsembri 2021. a otsusega nr 22 „Kohtla-Järve Linnavolikogu esindaja määramine Kohtla-Järve Järve Kooli hoolekogusse“ oli linnavolikogu esindajaks Järve Kooli hoolekogu koosseisu määratud Mare Roosileht.

Alates 1. septembrist 2022. a võtab Kohtla-Järve Järve Kooli pidamise üle Haridus- ja Teadusministeerium. PGS § 81 kohaselt munitsipaalkooli pidamise üleandmine riigile määratakse kindlaks linnavalitsuse ning valdkonna eest vastutava ministri vahel sõlmitava halduslepinguga. Seoses Kohtla-Järve Järve Kooli pidamise üleandmisega riigile vastavalt Kohtla-Järve Linnavolikogu 26. mai 2022. a otsusele nr 42 „Loa andmine halduslepingu sõlmimiseks ja linnavara tasuta võõrandamine“ oli Haridus- ja Teadusministeeriumi ja Kohtla-Järve Linnavalitsuse vahel sõlmitud haldusleping (registreeritud Kohtla-Järve Linnavalitsuse dokumendiregistris 8. juunil 2022. a numbri 2-8.14/1 all). Vastavalt PGS § 81 lõike 4 punktile 7 on halduslepingu kohustuslikuks tingimuseks kooli pidamise üleandmisega kaasnevate võimalike organisatsiooniliste ja eelarveliste küsimuste ning muude varalisi kohustusi ja õigusi käsitlevate küsimuste lahendamine. Haridus- ja Teadusministeeriumi ja Kohtla-Järve Linnavalitsuse vahel sõlmitud halduslepingu punktis 19 on sätestatud, et Kohtla-Järve Linnavalitsus lõpetab Kohtla-Järve Järve Kooli hoolekogu tegevuse seisuga 31. august 2022. a. Seega hoolekogu koosseisu kuuluva linnavolikogu esindaja volitused lõpevad samaaegselt. Kuna kooli pidaja esindaja määramine kooli hoolekogu koosseisu on linnavolikogu pädevuses, seega on linnavolikogu pädevuses ka esindaja volituste lõpetamine.

Lähtudes ülaltoodust ning kohaliku omavalitsuse korralduse seaduse § 22 lõike 1 punkti 37, põhikooli- ja gümnaasiumiseaduse § 81 lõike 4 punkti 7 alusel

Kohtla-Järve Linnavolikogu

o t s u s t a b :

1. Lõpetada Kohtla-Järve Linnavolikogu esindaja Mare Roosilehe volitused 31. augustiga 2022. a.

2. Tunnistada kehtetuks 1. septembrist 2022. a Kohtla-Järve Linnavolikogu 23. detsembri 2021. a otsuse nr 22 „Kohtla-Järve Linnavolikogu esindaja määramine Kohtla-Järve Järve Kooli hoolekogusse“.

3. Otsus jõustub teatavakstegemisest.

Otsust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavolikogule haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Tiit Lillemets

volikogu esimees